da en en en fr de da id da nb da da da da en da da da da da da da da da da da da da da da en en
3-1 i resultater i sæsonpremieren - Solede indsatser af 1. og 2. Hold - Svanholm Cricketklub
Søndag d. 12. april 2015 kl. 18:30 af Henrik Pfaff
Af en eller anden grund kan vejret se nok så fortvivlende ud i begyndelsen af april, men når det kommer til første spilleweekend omkring d. 11-12 som i år, så lysner det. Pokalturneringen med 40 overs, der kunne give flere spillere bedre udfoldelsesmuligheder, er nu afløst af en T 20 turnering, der for førsteholdets vedkommende er presset sammen over 3 spilleweekender, hvor der spilles dobbelt mod KB, AB og Ishøj.
Glostrup er jo desværre ud af billedet (trak 1. holdet ud af elitedivisionen efter 7 spilleres udmeldelse ), så de gamle arvefjendematcher er en saga blot. Fremover er det 2. holdet, der får glæde af Glostrup.
Førsteholdet lavede to mere end godkendte præstationer mod AB og KB.
AB endte med respektable 126 for 6 på trods af en skidt start. Svanholms kastning var ikke fuldt på højde med sidste sæson - Amjad Khan kostede således 40 point på sine 4 over, mens Mads Henriksen bowlede sine 3 overs med god længde og retning på næsten samtlige bolde, så skal der nok i løbet af sæsonen komme mere snert i selve han aflevering. Det var dog Saad Ahmed, nylig hjemvendt fra et lærerigt ophold på 5 måneder ude i Australien, der blev bedste kaster med 2 gærder for 9 point.
Zishan Shah i action mod AB
Samme Zishan løfter en bold lige ud i hænderne på en markspiller
Amjad Khan tog selv battet i hånden fra starten og åbnede sammen med Zameer Khan. Da Amjad gik efter 4 overe havde vi 31 point på tavlen. Senere spillede Zameer Khan(29) og brødrene Zishan(39 på 28 bolde) og Hamid Shah (23) sejren sikker hjem, Svanholm scorede 127 for 3 på 15 overs.
Vores keeper Taha Ahmed sad fast i Paris pga. flystrejke, så Zameer Khan måtte igen søndag mod KB vikariere som keeper. Det gør han udmærket, selvom man nok må sige, at ekvilibrismen mangler
KB er forstærket med de landsholds-Ahmed brødre fra Glostrup Aftab og Shezad samt Bashir Shah også Glostrup og landsholdet.
Så vi havde forventet en lige kamp. Men vores gærdehalvleg var virkelig effektiv. Der blev leveret af alle de acteurs, der var inde, Flottest af juniorspiller Saif Ahmad med 53 på 42 bolde,. Hamid Shah 26 på 26 bolde og Mads Henriksen 28 på 16 bolde.
158/5 på en langsom bane var for meget for KB, der hurtigt mistede Aftab Ahmed, kastet af Basit Javed. Samtidig kunne Amjad ifølge ham selv i modsætning til dagen forinden stå fast (2/11), Hamid 2/5. KB sluttede med 104/8. Vi benyttede hele 9 kastere.
Trist syn for de lidt ældre, der har haft så mange oplevelser (blandt andet Beatles) i den nedbrændte KB-hal,
der er ved at blive revet ned.
2. holdet havde besøg af Hvidovre, der har nogle gevaldige knaldperler, så en rimelig halvleg skule til. De kom i form af Bobby Maliks 41 på 46 bolde og Waqasali Yasins 29 på 20 bolde efter en noget langsom start.
Hvidovre knaldede hæmningsløst til fra starten, men det kunne ikke vare ved og holdet sluttede med 124/7. 2/13 til Bobby Malik og 2/13 til Hassan Rashid, hvis legspinnere gjorde kål på Hvidovres tophittere.
Tre hold på første spilledag er ikke nemt at stuve sammen, men det lykkedes trods en del afbud, der selvfølgelig endte med at gå ud over 3. holdet, der dog spillede en rimelig kamp mod Malmøhus, der startede med 137/8. Azaan Ur-Rehman kastede glimrende 1/4 på 4 overs. Anfører Shakild Ahmed 2/18.
Katastrofal start med 4 ude for 13 blev hjulpet opad af Azaan (igen), som spillede en virkelig udmærket halvleg med 44, men han red desværre ret alene. Det endte dog så tæt, så vi kun manglede 10 point, da sidste over skulle i gang, men nærmere kom vi ikke. Ude for 127.
Ups – 3. holdets keeper Sonnich Thackers overligger ryger
Azaan Ur-Rehman havde en flot dag mod Malmøhus
Træning for alle starter den kommende uge med drenge og juniorer mandag kl. 17.30 og torsdag kl. 16.30 og lilleputter tirsdag og torsdag kl. 16.15. Seniorerne har allerede været i gang tirsdag og torsdag fra kl. 18.00.